Új transzferár-szabályok 2026-tól: ingyenes szakmai előadássorozat öt kamarai helyszínen
2026-tól új szabályok vonatkoznak a kapcsolt vállalkozások közötti ügyletek transzferár-dokumentációjára. A változások szigorúbb dokumentációs követelményekkel, bővülő adatszolgáltatással és nagyobb bírságkockázattal járhatnak. Ezért érdemes időben áttekinteni, mit jelentenek az új előírások az Ön vállalkozására nézve.
A kereskedelmi és iparkamarák együttműködésében országos előadássorozat indul az új szabályokról. A 90 perces előadásokon gyakorlati példák és valós esettanulmányok mutatják be az új követelményeket, a leggyakoribb buktatókat és a NAV ellenőrzési szempontjait. Az előadást követően személyes szakértői konzultációra is lehetőség nyílik. Az előadó Kiss Tamás transzferár-szakértő, aki több mint 16 éves szakmai tapasztalattal rendelkezik.
A részvétel ingyenes, de regisztrációhoz kötött.
Időpontok, helyszínek és regisztráció
Október 26. – Kecskemét
Bács-Kiskun Vármegyei Kereskedelmi és Iparkamara
Regisztráció
Október 27. – Budapest
Budapesti Kereskedelmi és Iparkamara
Regisztráció
November 2. – Miskolc
Borsod-Abaúj-Zemplén Vármegyei Kereskedelmi és Iparkamara
Regisztráció
November 5. – Győr
Győr-Moson-Sopron Vármegyei Kereskedelmi és Iparkamara
Regisztráció
November 10. – Szeged
Csongrád-Csanádi Kereskedelmi és Iparkamara
Regisztráció

